lv br lv lv lv lv lv lv lv lv lv en lv lv lv ro lv lv sl hbs_lat lv lv lv lv lv lv lv lv lv lv lt lv lv lv lv lv lv lv lv lv lv lv lv lv lv lv lv lv lv lv en lv lv lv sk lv lv lv fi lv lv lv lv lv lv lt lv lv lv lv lv lv lv lv lv lv lv lv lv lv nl lv en de en es lv ru lv lv de en lv lv fr en lv lv lv lv
Ārlavas evaņģēliski luteriskā draudze - Ārlavas "Ķesteri"
Ārlavas ev. lut. draudzes mācītājmuižas nams „Ķesteri” atrodas Ārlavas pagasta Popervāles, Tiņģeres, Īves, Ārlavas, Sasmakas muižu tīkla krustpunktā.
Pirms 2. pasaules kara tā saukta par „Ērģelnieku” mājām, vienīgā no ēkām, kas mācītājmuižas kompleksā atradās atstatus un tuvāk baznīcai 250 m un saglabājusies līdz mūsdienām. Vēsturiski izmantota kā dienesta dzīvojamā ēka baznīcas ērģelniekiem, ķesteriem (pērminderiem) un citiem algotiem draudzes darbiniekiem.
Šajā ēkā ir dzimis Talsu apriņķa ievērojamais skolotājs un publicists K. Kārkluvalks (1894-1916). Šeit dzimis un audzis mūzikas darbinieks, koru vadītājs M. Ansabergs (1901 – 1941).
„Ķesteri” ir vienstāvu ēka ar divslīpju noapaļoto jumtu, plašiem bēniņiem, četrrūšu logiem. Celta no sarkanajiem ķieģeļiem un apmesta 19.gs raksturīgu apmetumu, tādu pašu kā 150m attālumā esošajai diženajai lielākajai lauku baznīcai Latvijā. „Ķesteru” nams savu pirmatnīgo senatnīgumu, kā atzīst J.Zilgalvis savā grāmatā „Mācītājmuižas Latvijā” ( Elpa, 2002), nav zaudējusi vēl šodien.
Baznīca un Ķesteru māja ir vienīgās dominantes Ārlavas baznīcas apkārtnē, kas veido vienotu kultūrvēsturisku ainavu un mudina uz vēlmi uzkavēties ilgāk, doties neilgās pastaigās pa lauku ceļiem, vērot šo abu ēku veidoto ainavu no dažādiem attālumiem un baudīt mijiedarbi ar dabas doto lauku mieru un skaistumu.
Ķesteru ēkā līdz 2003.gada ziemai dzīvoja nelegālie īrnieki, kuri šobrīd ēku ir atstājuši. 2003.gadā draudze ir pārņēmusi tās apsaimniekošanu, veikusi tīrīšanu, ainavas sakopšanu.
2004.gadā draudze nolēma pasūtīt SIA „Smilšu pilis” tehniskā būvprojekta izstrādi ēkas pārveidošanai par multifunkcionālu centru, kurā būtu apvienotas gan augstas klases dzīvojamās istabas tūristiem, gan semināru telpa, administratīvais centrs un atpūtas telpas. Izstrādātais būvprojekts ir saskaņots Rojas apvienotajā būvvaldē.
Taču, lai līdz tam nonāktu, 2005.gadā tika veikta „Ķesteru” ēkas rekonstrukcijas 1.kārta – ēkas jumta remonts. Jumta kārniņu segums bija caurs, latojums sapuvis, tādēļ jumts draudēja rudens vējos iebrukt. Projekta gaitā tika veikta 336.00 m2 jumta seguma nomaiņa, saskaņā ar izstrādāto būvprojektu.
Jūlijs Kārlis Ferdinands Jēnihs
Draudzes padomes hronika 1924-1957
Mācieties labu darīt, meklējiet taisnību, palīdziet apspiestajiem. (Jes 1:17)
Atcerieties tos, kas cietumā, it kā paši būtu tiem līdzi saistīti, atcerieties arī tos, kas pakļauti ciešanām, jo paši, būdami miesā, esat pakļauti ciešanām. (Ebr 13:3)
Lūdzu pierakstieties jaunumiem, ja vēlaties e-pastā regulāri saņemt draudzes aktualitātes
2. un 4. mēneša svētdienā
Ārlavas evaņģēliski luteriskā draudze
Ārlavas baznīca, Valdemārpils lauku terit.,
Talsu novads, LV 3260
Swedbank, S.W.I.F.T. HABA LV22,
SĀKUMS | KONTAKTI | KARTE
Ārlavas ev.lut. draudze © 2020. Visas tiesības paturētas. Dizains: Provincentrs; Programmatūra: GlobalPRO »